Thank U, Next

Thank U, Next (בעברית: תודה לך, הלאה; נכתב באותיות קטנות: thank u, next) הוא אלבום האולפן החמישי של הזמרת-יוצרת האמריקאית אריאנה גרנדה. האלבום יצא לאור ב-8 בפברואר 2019, על ידי חברת התקליטים ריפבליק רקורדס. אלבום זה הוא אלבום המשך ישיר לאלבומה הרביעי Sweetener, שיצא בשנת 2018. מתוך האלבום יצאו שלושת הסינגלים; "Thank U, Next", "7 Rings" ו-"Break Up with Your Girlfriend, I'm Bored". הסינגל הראשון ממנו, הנושא את שם האלבום, יצא ב-3 בנובמבר 2018 והפך לסינגל הראשון של הזמרת שהגיע לצמרת מצעד הפזמונים האמריקאי בילבורד הוט 100. האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2013, וסיכום האלבומים של העשור השני. כתב העת בילבורד דירג את האלבום במקום השמיני ברשימת "100 האלבומים הטובים ביותר של העשור השני". בשנת 2019, מגזין הרולינג סטון ערך את רשימת "100 האלבומים הטובים ביותר של העשור השני" ודירג את האלבום במקום ה-30. ביוני 2018 התארסה גרנדה לקומיקאי כוכב תוכנית הטלוויזיה "סאטרדיי נייט לייב", פיט דייווידסון, לאחר זוגיות של פחות מחודש. בספטמבר אותה השנה, חברהּ לשעבר מק מילר נמצא מת בדירתו שבסן פרננדו עקב מנת יתר של פנטניל וקוקאין. רבים האשימו את גרנדה בסיבה העיקרית לצריכת הסמים המרובה ובסופו של דבר במותו של מילר. כחודש לאחר מכן גרנדה ודייווידסון נפרדו. גרנדה הכריזה על סיבוב ההופעות הבא שלה לאלבומה הרביעי Sweetener, ובמקביל הכריזה כי החלה לעבוד על אלבומה החמישי שעתיד לצאת עד סוף השנה - דבר שלא קרה בפועל. זאת ועוד, גרנדה אישרה כי הסינגל המוביל מהאלבום יישא את שמו ויכיל השפעות מכלל מערכות היחסים שעברה בחייה. הסינגל הראשון מהאלבום, "Thank U, Next", נושא את שם האלבום ויצא לאור בתאריך 3 בנובמבר 2018. תוך 24 שעות מיציאתו הפך ללהיט והגיע למקום הראשון במצעד השירים של iTunes ביותר מ-90 מדינות. בתאריך 9 בנובמבר, כשבוע לאחר יציאתו, הצליח להשיג כמות של 9,606,415 הסטרמות ובכך הפך לשיר החמישי בהיסטוריה להשיג את כמות ההסטרמות הגדולה ביותר ל-24 שעות. השיר נחת במקום הראשון במצעד האמריקאי בילבורד הוט 100 ובכך הפך לסינגל הראשון בקריירה של גרנדה לעשות זאת. הווידאו-קליפ של השיר יצא ב-30 בנובמבר 2018. הווידאו מציג סצינות בהשראת קומדיות נעורים מפורסמות ביניהן מעודדות צמודות, ילדות רעות, לא רק בלונדינית ופתאום 30. תוך 24 שעות צבר הווידאו 55.4 מיליון צפיות, נתון אשר שבר את השיא להכי הרבה צפיות לסרטון ל-24 שעות באתר יוטיוב, כאשר קודם לכן החזיקו בשיא הלהקה BTS עם שירם Idol, שצבר 45.9 מיליון צפיות ב-24 שעות. הסינגל השני מהאלבום, "7 Rings", יצא לאור בתאריך 18 בינואר 2019. בתי השיר לקוחים מהשיר הידוע "My Favorite Things" בהשראת הסרט "צלילי המוזיקה". תוך 24 שעות מיציאתו גם הוא הפך ללהיט והגיע למקום הראשון במצעד השירים של iTunes ביותר מ-90 מדינות ואף עקף את כמות המדינות אשר השיג הסינגל הראשון. הסינגל הצליח להשיג כמות של 8,554,577 הסטרמות ובכך הפך לסינגל שהצליח לצבור ביום הראשון להוצאתו את כמות ההסטרמות הגדולה ביותר בהיסטוריה לזמרת. בתאריך 8 בפברואר 2019 צבר 10,445,538 הסטרמות ליום אחד - דבר אשר הפך את השיר למוסטרם ביותר בהיסטוריה ל-24 שעות, מיד אחרי All I Want for Christmas Is You מ-1994 של הזמרת מריה קארי. הסינגל השלישי מהאלבום, "Break Up with Your Girlfriend, I'm Bored", שוחרר יחד עם הווידאו-קליפ שלו בתאריך יציאת האלבום - 8 בפברואר 2019. הסינגל זכה להצלחה גדולה ברחבי העולם. בשבוע הראשון ליציאתו נחת במקום ה-2 במצעד בילבורד הוט 100, כאשר בו זמנית גרנדה החזיקה במקום הראשון במצעד עם הסינגל השני מהאלבום - "7 Rings". "Imagine" יצא כסינגל שיווקי לאלבום ב-14 בדצמבר 2018. האלבום זכה להצלחה חסרת תקדים. באתר ספוטיפיי האלבום שבר שני שיאים מרכזיים: זהו האלבום המוזרם ביותר בהיסטוריה לזמרת הן ב-24 שעות והן בשבוע בכורה. בתום 24 השעות הראשונות ליציאתו צבר האלבום כמעט 70 מיליון השמעות בסטרימינג ובתום השבוע הראשון ליציאתו צבר 361 מיליון הזרמות. באתר Metacritic זכה האלבום לציון של 87 מתוך 100 בהתבסס על 21 מבקרים בכירים. זהו הציון הגבוה ביותר לאלבום של גרנדה באתר זה אי פעם, והאלבום השיג את הציון הגבוה ביותר באתר לשנת 2019 עד כה. מבקרים רבים שיבחו את הלכידות וההפקה של האלבום. רוס הורטון שיבח הן את כתיבת השירים והן את הפקת האלבום, וציין כי זהו "אלבום בעל פופ אטום וצפוף עם הפקה חוצפנית ומגונה". בתאריך 15 בפברואר 2019 פורסם כי במצעד הסינגלים הבריטי, המצעד השני בגודלו בעולם לאחר הבילבורד הוט 100, הסינגל השלישי מהאלבום Break Up with Your Girlfriend, I'm Bored הגיע למקום הראשון ובכך הדיח מהמקום הראשון סינגל אחר של אריאנה - "7 Rings". אריאנה היא האמנית הראשונה שעשתה זאת בהיסטוריה של בריטניה, והאמנית השנייה במצעד הזה, ב-2 המקומות הראשונים בו זמנית מאז מדונה בשנת 1985. האלבום נחת במקום הראשון במצעד האלבומים האמריקאי כאשר מכר בשבוע הראשון ליציאתו 360,000 עותקים (מתוכם 116,000 עותקים פיזיים), ובכך הפך לאלבום של אריאנה בעל הפתיחה הגדולה ביותר בקריירה בשבוע הראשון ליציאתו בארצות הברית. בתאריך 19 בפברואר 2019 אריאנה הצליחה להשיג את מקומות 1–3 במצעד בילבורד הוט 100 עם הסינגל השני, השלישי והראשון מהאלבום (בהתאמה). בכך אריאנה שברה שיא של החזקה בשלושת המקומות הראשונים במצעד בו זמנית, הישג שאף אומן לא השיג בהיסטוריה, פרט לביטלס בשנת 1964. מידע על האלבום Thank U, Next באתר MusicBrainz מידע על האלבום Thank U, Next באתר AllMusic האלבום Thank U, Next באתר Discogs האלבום Thank U, Next באתר ספוטיפיי האלבום Thank U, Next באתר Last.fm האלבום Thank U, Next באתר יוטיוב Maicki, Salvatore (2 באוקטובר 2018). "Ariana Grande is back in the studio working on new music". The Fader. ארכיון מ-29 ביולי 2019. נבדק ב-11 בנובמבר 2018. {{cite journal}}: (עזרה) "Ariana Grande hints new album is ready but her record label won't release it". Big Top 40. 5 בדצמבר 2018. ארכיון מ-4 ביולי 2019. נבדק ב-10 בדצמבר 2018. {{cite web}}: (עזרה) אתר חברת התקליטים ריפבליק רקורדס "His move to Los Angeles has influenced the new album a lot. – Everything We Know About Drake's "Nothing Was The Same" So Far". Complex. 19 ביולי 2013. ארכיון מ-22 ביולי 2013. נבדק ב-25 באוגוסט 2013. {{cite web}}: (עזרה) Jon Dolan,Brittany Spanos,Simon Vozick-Levinson,Rob Sheffield,Charles Holmes,Christian Hoard,Joseph Hudak,Elias Leight,Suzy Exposito,Will Hermes,Angie Martoccio,David Browne,Hank Shteamer,Jon Freeman,Claire Shaffer,Brenna Ehrlich,Jonathan Bernstein,Jon Blistein,Nick Catucci,Brendan Klinkenberg,Danny Schwartz,Kory Grow, Jon Dolan, Brittany Spanos, Simon Vozick-Levinson, Rob Sheffield, The 100 Best Albums of the 2010s, Rolling Stone, ‏2019-12-03 (באנגלית אמריקאית) https://twitter.com/chartdata/status/1096393701327171585, Twitter thank u, next by Ariana Grande (באנגלית), נבדק ב-2020-10-29 https://twitter.com/chartdata/status/1096465768437506048, Twitter https://twitter.com/chartdata/status/1096465467773018112, Twitter איתמר זהר, מי אמר שלא קונים אלבומים? אריאנה גרנדה מוכיחה שעדיין מדובר במוצר מבוקש, באתר הארץ, 19 בפברואר 2019 www.ariacharts.com.au chart data, US Certifications (@RIAA): @ArianaGrande, thank u, next Platinum (1,000,000; album)., @chartdata, ‏2019T14:24 (באנגלית) www.bpi.co.uk Charts analysis: Ariana Grande secures third week at No.1 | Analysis | Music Week, www.musicweek.com Certificeringer | IFPI, www.ifpi.dk The Official New Zealand Music Chart, THE OFFICIAL NZ MUSIC CHART (באנגלית) chart data, WW sales*: @ArianaGrande, thank u, next 3,050,000 (total)., @chartdata, ‏2019T19:30 (באנגלית)